Document ID: 32006R1029

RÅDETS FORORDNING (EF) Nr. 1029/2006
af 19. juni 2006
om ændring af forordning (EØF) nr. 1906/90 om handelsnormer for fjerkrækød
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1), særlig artikel 2, stk. 2,
under henvisning til forslag fra Kommissionen, og
ud fra følgende betragtninger:
(1)
Med virkning fra 1. januar 2006 er Rådets direktiv 71/118/EØF af 15. februar 1971 om sundhedsmæssige problemer i forbindelse med produktion og afsætning af fersk fjerkrækød (2) ophævet ved Europa-Parlamentets og Rådets direktiv 2004/41/EF (3) og erstattet af Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (4) og af Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (5).
(2)
Rådets direktiv 79/112/EØF af 18. december 1978 om tilnærmelse af medlemsstaternes lovgivning om mærkning af og præsentationsmåder for levnedsmidler bestemt til den endelige forbruger samt om reklame for sådanne levnedsmidler (6) er blevet ophævet og erstattet af Europa-Parlamentets og Rådets direktiv 2000/13/EF af 20. marts 2000 om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler (7).
(3)
Rådets forordning (EØF) nr. 1906/90 (8) indeholder adskillige henvisninger til direktiv 71/118/EØF og 79/112/EØF. Af hensyn til klarheden er det hensigtsmæssigt at tilpasse disse henvisninger. Endvidere bør udtrykket »slagtekroppe« bringes på linje med bilag III, afsnit II, kapitel IV, punkt 7, litra c), i forordning (EF) nr. 853/2004.
(4)
Artikel 1, stk. 3, andet led, i forordning (EØF) nr. 1906/90 undtager fra forordningsanvendelsesområde den form for salg, der er omhandlet i kapitel II, artikel 3, punkt II, i direktiv 71/118/EØF. Sidstnævnte bestemmelse giver medlemsstaterne mulighed for en frivillig fravigelse med hensyn til en mindre produktion på under 10 000 stykker fjerkræ. Selv om forordning (EF) nr. 852/2004 og (EF) nr. 853/2004 åbner mulighed for en sådan fravigelse, som hverken er frivillig eller begrænset til et bestemt antal fugle, bør en frivillig fravigelse som den, der er omhandlet i artikel 3, punkt II, i direktiv 71/118/EØF, og som er begrænset til et bestemt antal fugle, opretholdes i forordning (EØF) nr. 1906/90.
(5)
Artikel 6 i forordning (EØF) nr. 1906/90 indeholder en henvisning til Kommissionens direktiv 80/879/EØF af 3. september 1980 om sundhedsmærkning af fersk fjerkrækød i store emballager (9). Dette direktiv blev ophævet ved Rådets direktiv 92/116/EØF af 17. december 1992 om ændring og ajourføring af direktiv 71/118/EØF om sundhedsmæssige problemer i forbindelse med handel med fersk fjerkrækød (10). Denne henvisning er overflødig og bør udgå.
(6)
Forordning (EØF) nr. 1906/90 bør ændres i overensstemmelse hermed -
UDSTEDT FØLGENDE FORORDNING:
Artikel 1
Forordning (EØF) nr. 1906/90 ændres således:
1)
Artikel 1 ændres således:
a)
Stk. 3 affattes således:
»3. Bestemmelserne i denne forordning gælder ikke for
a)
fjerkrækød, der er bestemt til eksport fra Fællesskabet
b)
fjerkræ til senere udtagning, jf. Europa-Parlamentets og Rådets forordning (EF) nr. 853/2004 om særlige hygiejnebestemmelser for animalske fødevarer (11).
b)
Følgende stykke indsættes:
»3a. Medlemsstaterne kan fravige kravene i denne forordning for så vidt angår direkte levering af små mængder fjerkrækød fra en producent med en årsproduktion på under 10 000 stykker fjerkræ, jf. artikel 1, stk. 3, litra d), i forordning (EF) nr. 853/2004«.
2)
Artikel 2 ændres således:
a)
Nr. 2) affattes således:
»2)
»slagtekroppe«: hele kroppen af et slagtedyr af de fjerkræarter, der er omhandlet i artikel 1, stk. 1, efter afblødning, fjerplukning og udtagelse af indvolde; dog er udtagelse af nyrer frivillig; en slagtekrop, hvor indvoldene er udtaget, kan udbydes til salg med eller uden spiselig indmad, dvs. hjerte, lever, kråse og hals, indlagt i bughulen«
b)
Nr. 4) affattes således:
»4)
»færdigpakket fjerkrækød«: fjerkrækød, hvis præsentationsmåde opfylder betingelserne i artikel 1, stk. 3, litra b), i Europa-Parlamentets og Rådets direktiv 2000/13/EF af 20. marts 2000 om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler (12).
3)
I artikel 4 affattes indledningen således:
»Ud over de oplysninger, som kræves efter de nationale bestemmelser, der er fastsat i henhold til direktiv 2000/13/EF, skal der i de ledsagende handelsdokumenter som omhandlet i artikel 13, stk. 1, litra b), i samme direktiv endvidere anføres følgende oplysninger:«
4)
Artikel 5 ændres således:
a)
I stk. 1 ændres »direktiv 79/112/EØF« til »direktiv 2003/13/EF«.
b)
Stk. 2 affattes således:
»2. Ved fersk fjerkrækød erstattes datoen for mindste holdbarhed med sidste anvendelsesdato i overensstemmelse med artikel 10 i direktiv 2000/13/EF.«
c)
Stk. 3, litra d), affattes således:
»d)
slagteriets eller opskæringsvirksomhedens autorisationsnummer i medfør af artikel 4 i forordning (EF) nr. 853/2004, undtagen når opskæring og udbening foregår på salgsstedet, jf. artikel 4, stk. 2, litra d), i nævnte forordning.«
d)
Stk. 4 og 5 affattes således:
»4. Ved salg af ikke-færdigpakket fjerkrækød, undtagen når opskæring og udbening foregår på salgsstedet, jf. artikel 4, stk. 2, litra d), i forordning (EF) nr. 853/2004, og forudsat at opskæringen og udbeningen foretages efter forbrugerens anmodning og i dennes nærværelse, finder artikel 14 i direktiv 2000/13/EF anvendelse på de i stk. 3 omhandlede oplysninger.
5. De nærmere bestemmelser for angivelse af varebetegnelsen i henhold til artikel 3, stk. 1, nr. 1), i direktiv 2000/13/EF kan fastsættes efter proceduren i artikel 17 i forordning (EØF) nr. 2777/75.«
5)
Artikel 6 affattes således:
»Artikel 6
Uanset artikel 3, 4 og 5 er det ved leverancer til opskærings- eller forarbejdningsvirksomheder ikke nødvendigt at inddele fjerkrækødet i klasser eller at anføre de yderligere oplysninger, der er fastsat i nævnte artikler.«
Artikel 2
Denne forordning træder i kraft på syvendedagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 19. juni 2006.

Labels: 3
17